Mindaugas Kiškis

Biografija

1982-1993 mokėsi Vilniaus m. 7 vidurinėje mokykloje (Žirmūnų gimnazija). 1993–1998 m. Vilniaus universiteto Teisės fakultete baigė teisę, įgijo teisininko kvalifikaciją. Nuo 1998 iki 2000 m. Lietuvos teisės universiteto doktorantas. 2002 m. birželio 13 d. LTU apgynė disertaciją tema „Kompiuterių programų teisinės apsaugos modeliai: pasaulinė patirtis ir Lietuvos perspektyva“, socialinių mokslų (teisės) daktaras. 2005 m. baigė Baltijos vadybos instituto (Baltic Management Institute) verslo administravimo programą, verslo administravimo magistras (EMBA). Studijavo Arizona State University Sandra Day O'Connor College of Law (2007–2008 m.), su Fulbright stipendija (2007–2008 m.).
Stažavosi užsienyje – Amsterdamo universitete Nyderlanduose (1999 m.), Stokholmo universitete, Švedijoje (2000 m.), La Trobe universitete Australijoje (2000 m.), Europos universiteto institute, Italijoje (2001 m.); su Markle stipendija – Oksfordo universiteto socialinių teisinių tyrimų centre, Wolfsono koledže (2002 m.).
1995–2012 m. dirbo advokatų kontoroje Lideika, Petrauskas, Valiūnas ir partneriai LAWIN asocijuotu partneriu. Nuo 1999 m. sausio 28 d. iki 2003 m. sausio 16 d. advokato padėjėjas, nuo 2003 m. sausio 16 d. advokatas.
Praktikos sritys: Praktikos sritys: privatumas ir asmens duomenys; informacinės technologijos; intelektinė nuosavybė; visuomenės informavimas ir reklama.
Vilniaus komercinio arbitražo teismo arbitras. Lietuvos kompiuterininkų sąjungos narys. Lietuvos ITT asociacijos INFOBALT Teisės komiteto narys; Lietuvos visuomenės informavimo įstatymo pakeitimo projektams rengti skirtos darbo grupės narys.
1998–2004 m. MRU lektorius, nuo 2004 m. docentas, mokslinis bendradarbis. Kelių Europos universitetų ir Rytų Kinijos mokslo ir technologijų universiteto vizituojantis profesorius. Dėstomi dalykai: Intelektinė nuosavybė ir inovacijos, Intelektinės nuosavybės apsauga elektroninėje erdvėje, Interneto teisė, Elektroninio verslo teisinė aplinka, Verslo teisė, Verslumas elektroninėje erdvėje.
5 monografijų autorius informacinių technologijų ir visuomenės informavimo priemonių teisės tematika 20-yje Lietuvos ir tarptautinių periodinių leidinių.
Mokslinių interesų sritys – intelektinės nuosavybės teisė, technologijų ir mokslo teisė, žiniasklaidos ir reklamos teisinis reglamentavimas, privatumas ir asmens duomenų teisinė apsauga, verslo teisė, inovacijų teisė ir politika, verslumas.
2009 m. rugsėjo-gruodžio mėn. darbo grupės „Rekomendacijoms mokslo ir studijų institucijoms
dėl teisių, atsirandančių iš intelektinės veiklos rezultatų, valdymo, naudojimo ir
disponavimo“ parengti narys;
2005–2009 ir nuo 2012 Asociacijos ,,Žinių ekonomikos forumas“ Tarybos narys; Nuo 2007 iki dabar –
Intelektinės nuosavybės darbo grupės vadovas;
Nuo 2009 m. ATRIP (International Association for
the Advancement of Teaching and Research in Intellectual Property) tikrasis narys
Nuo 1999 m. Lietuvos kompiuterininkų sąjungos narys;
Nuo 2000 m. Asociacijos INFOBALT Teisės komiteto narys;
Nuo 2003 m. VšĮ „Saulėtekio slėnis“ pro bono teisės konsultantas, 2005–2007 m. valdybos
narys;
2006–2007 m. intelektinės nuosavybės teisės ekspertas Dvynių projektui (LT/2004/JH/01)
,,Infrastruktūros kūrimas intelektinės nuosavybės teisių pažeidimo ir kibernetinių nusikaltimų
tyrimui, atskleidimui ir prevencijai policijos sistemoje“ (Establishment of Infrastructure for
the Investigation, Disclosure and Prevention of Crimes on Intellectual Property Rights and
Cyber crimes in the Police System) kartu su Atėnų universitetu, Graikija.
2005–2006 m. Autorių teisių ir gretutinių teisių įstatymo pakeitimo ir papildymo darbo
grupės narys;
2005 m. Visuomenės informavimo įstatymo pakeitimo ir papildymo darbo grupės narys;
2003–2005 m. autorių teisės vizituojantis lektorius Laplandijos universitete Rovaniemyje
(Rovaniemi), Suomijoje, pagal Erasmus programą;
2005 m. kovas, Arizonos valstijos universiteto Teisės koledžas; Tempe, JAV. Vizituojantis
intelektinės nuosavybės teisės lektorius;
2003–2004 m., Rygos aukštoji teisės mokykla Latvijoje. Vizituojantis intelektinės
nuosavybės teisės lektorius;
2000–2008, intelektinės nuosavybės ekspertas trijuose PHARE projektuose;
1998–1999 m. Northroupo tyrimų institutas Kopenhagoje, Danijoje; teisės korespondentas
Lietuvoje.
Moka anglų, rusų kalbas. Turi ispanų bei lenkų pagrindus.